Buku FIXI

Buku FIXI ialah penerbit buku bebas Malaysia yang ditubuhkan pada tahun 2011 oleh pembikin filem Amir Muhammad. Syarikat itu mengkhususkan bukan sahaja dalam cereka urban kontemporari – baik dalam bahasa Melayu mahupun Inggeris – tetapi juga terjemahan bahasa asing dan novel grafik. Beberapa novel ini juga telah diadaptasi kepada filem, lantas menyebabkan nama syarikat ini menjadi semakin dikenali di Malaysia.

Syarikat penerbitan ini mula beroperasi melalui penjualan buku dalam talian sepenuhnya sehingga 11 April 2015 dengan pelancaran kedai buku utama (dikenali sebagai Kedai FIXI) yang pertama di Pusat Beli-belah Jaya di Petaling Jaya.

Sejarah 
Amir Muhammad – seorang pengarah filem bagi beberapa tajuk filem yang terlalu kontroversi untuk ditayangkan di Malaysia – mendapat ilham untuk menubuhkan syarikat ini selepas menghadiri majlis anugerah buku tempatan. Di sana, beliau mendapati bahawa hampir semua karya-karya berbahasa Melayu begitu tertumpu dalam genre romantik atau cinta. Maka, penubuhan syarikat ini dianggap sebagai tindak balasnya daripada keperluan untuk mempelbagaikan lagi pelbagai kesusasteraan Melayu popular yang dihasilkan pada masa itu. Beliau membuat keputusan atas nama "FIXI" untuk label, yang berasal daripada perkataan fiksi bahasa Indonesia yang merupakan pinjaman bahasa Belanda – menurutnya, penamaan syarikat itu ialah kenyataannya yang mengisyaratkan bahawa "tidak ada apa-apa yang asli dalam dunia novel".

Label terbitan

FIXI Satu Tajuk 
Buku FIXI memulakan empayar mereka dengan menerbitkan 3 buku sulung secara serentak - Kougar,  Pecah dan Cekik pada tahun 2011. Pada ketika itu, mereka menggunakan model sebenar sebagai penghias muka depan.

FIXI Trilogi 
Buku FIXI trilogi dicetak semula dengan muka depan yang baru.

FIXI E-Book Version 
Berikut adalah senarai Buku FIXI satu tajuk yang diterbitkan hanya dalam bentuk e-Book buat masa ini.

FIXI Retro 
FIXI Retro ialah label di bawah syarikat Buku FIXI yang bertujuan untuk menerbitkan kembali beberapa novel tempatan yang telah lama hilang daripada edaran umum. Dari segi tema mereka masih tertarik dengan konsep 'pulp fiction' (yang dibilang 'picisan' pada waktu itu) yang menonjulkan elemen-elemen yang gelap dan sensasi. Jangan risau: novel-novel bercitra murni seperti yang dipilih untuk kegunaan pelajaran sastera di sekolah menengah tidak akan diambilkira.

FIXI Cerpen 
Label ini adalah khas bagi mengumpulkan antologi cerpen dari penulis-penulis popular Buku FIXI.

FIXI Novo 
Label ini menampilkan cereka bahasa Inggeris keluaran penulis Malaysia yang diterbitkan oleh syarikat ini. Antaranya termasuk siri KL Noir yang terkenal.

FIXI Kombo 
Label ini mengabungkan novel oleh penulis yang sama ke dalam satu buku yang sama. Jangan Baca Kombo Ini adalah gabungan 3 novel penulis popular Ismi Fa Ismail (Jangan Baca Novel Ini, Tiada Tajuk dan Akhir).

FIXI Verso 
Label ini membawakan terjemahan bahasa Melayu karya-karya cereka terkenal berbahasa asing. Karya yang diterjemah termasuk tulisan Neil Gaiman, Stephen King, John Green, dan Haruki Murakami.

GRAFIXI 
GRAFIXI merupakan label syarikat untuk katalog novel grafiknya.

Buku FIXI telah memperoleh hak untuk menterjemahkan katalog belakang DC Comics kepada Bahasa Melayu di bawah label ini pada April 2016. Perolehan hak ini telah membawa kepada pengeluaran dua karya terjemahan Superman/Batman daripada penerbit buku komik Amerika yang bereputasi: Public Enemy dan Supergirl. Pada 4 Ogos tahun sama, Grafixi telah mengeluarkan seni penutup rasmi Suicide Squad: Kicked in the Teeth sebagai komik acah untuk terjemahan komik yang akan datang. Kemudiannya, telah diumumkan bahawa tajuk tersebut boleh didapati untuk jualan pada minggu berikutnya.

FIXI Movie Tie-In 
Berikut ialah antara buku terbitan Buku FIXI yang telah diadaptasi kepada filem dan ada yang dicetak semula dengan muka depan yang baru. One Two Jaga diolah dari skrip asal filem One Two Jaga.

FIXI Dwi 
FIXI Dwi ialah usaha dari Buku FIXI untuk menerbitkan buku dwi-aksara (Jawi & Rumi) oleh penulis popular mereka.

FIXI Cetakan Terhad 
Buku FIXI juga ada mengeluarkan beberapa buku yang hanya dicetak terhad. Kesemuanya hampir laku keras dan dijual habis. Anda bernasib baik jika berjaya menjumpainya di pasaran gelap dengan harga yang murah.

FIXI Edisi Terhad 
FIXI Edisi Terhad hanya dicetak dengan jumlah yang sangat terhad - hanya 1,500 ke 3,000 unit sahaja dan takkan diulang cetak. Antara yang menjadi rebutan dan dijual dengan harga tinggi di pasaran gelap ialah buku FIXI Edisi Terhad seperti Kopi (masih boleh dibeli dengan harga RM100.00 di Shopee Buku FIXI), Bola, KLCC dan juga Cerpen 40.

FIXI Kulit Keras 
Buku FIXI mengeluarkan buku kulit keras edisi terhad sulungnya pada tahun 2012 untuk Pecah sempena pelancaran filem yang diadaptasi dari novel tersebut. Bermula pada tahun 2017, FIXI mula mengeluarkan buku dengan kulit keras di PBAKL untuk menghargai para penulis dan pembaca. Pada tahun 2019, Buku FIXI mengeluarkan sehingga 3 buah buku kulit keras serentak sempena PBAKL. Musketeers pula merupakan prekuel kepada Gantung. Dijual bagi mengutip dana crowdfunding untuk membikin Gantung The Movie. Untuk PBAKL 2022, buat pertama kalinya FIXI mengeluarkan sebanyak 1,000 unit cetakan untuk buku Unbox oleh Ariff Adly dan 300 unit daripada itu dijual di Shopee Buku Fixi. Sempena PBAKL 2023 pula, FIXI mengeluarkan sebanyak 8 buah buku kulit keras, terbanyak dari tahun sebelum ini.

Imprint Buku Fixi 
Buku Fixi juga mempunyai label imprint mereka yang tersendiri.

Matahari Books 
Matahari Books merupakan imprint kepada Buku Fixi yang lebih fokus pada terbitan bukan fikyen.

Fixi London

Rujukan

Pautan luar 
 

Syarikat Malaysia
Syarikat penerbitan buku Malaysia